फोकस लाइटिंग एंड फिक्स्चर का शेयर ₹17 से ₹548 रु पर पहुंचा, 3050% रिटर्न दिया
Multi bagger Stock Investment growth - फोकस लाइटिंग एंड फिक्स्चर लिमिटेड के शेयर ने पिछले कुछ सालों में अपने निवेशकों को बंपर रिटर्न दिया है।
फोकस लाइटिंग एंड फिक्स्चर लिमिटेड के शेयर ने पिछले कुछ सालों में अपने निवेशकों को बंपर रिटर्न दिया है। इस मल्टीबैगर स्टॉक ने अपने निवेशकों को पिछले 3 साल में 3050% और 6 महीने में 112% का शानदार रिटर्न दिया है।
शेयर ₹17 से ₹548 रु पर पहुंचा
मई 2020 में फोकस लाइटिंग एंड फिक्स्चर के एक शेयर की कीमत महज 17.40 रुपए थी, जो अब बढ़कर 520 रुपए के भाव पर पहुंच गई है। इसका मतलब है कि तीन सालों में ही निवेशकों का पैसा करीब 31 गुना हो गया है।
₹1 लाख का बना ₹31 लाख
अगर आपने 3 साल पहले इस शेयर में 1 लाख रुपए निवेश किए होते तो आज आपकी रकम बढ़कर करीब 31 लाख रुपए हो जाती। वहीं पिछले 1 साल में इसके शेयर ने 530% से ज्यादा का रिटर्न दिया है।
हालांकि, पिछले कुछ समय से फोकस लाइटिंग एंड फिक्स्चर के शेयर में गिरावट देखने को मिल रही है। पिछले एक महीने में इसका शेयर 10% से ज्यादा टूट चुका है। हालांकि, लॉन्ग टर्म में इसने अपने निवेशकों को बंपर रिटर्न दिया है।
कंपनी का मार्केट कैप ₹680 करोड़
शुक्रवार को फोकस लाइटिंग एंड फिक्स्चर का शेयर 5% गिरकर 521.15 रुपए पर आ गया है। इसका मार्केट कैपिटलाइजेशन 680 करोड़ रुपए है। एक्सपर्ट्स को उम्मीद है कि इसके शेयर में आगे तेजी देखने को मिल सकती है।
मार्च तिमाही में प्रॉफिट 53% बढ़ा
मार्च 2023 तिमाही में कंपनी का नेट प्रॉफिट 53% बढ़कर 5.38 करोड़ रुपए हो गया है, जबकि पिछले साल की समान तिमाही में कंपनी को 3.51 करोड़ रुपए का मुनाफा हुआ था। मार्च तिमाही में सेल्स 16.63% बढ़कर 40.89 करोड़ रुपए हो गई, जो 2022 की मार्च तिमाही में 35.06 करोड़ रुपए थी।
FY23 में नेट प्रॉफिट 389% बढ़ा
हालांकि, तिमाही आधार पर कंपनी का मुनाफा 48.47% घट गया है। वहीं बिक्री में भी 32.79% की गिरावट दर्ज की गई है। पूरे FY23 में कंपनी का नेट प्रॉफिट 389.64% बढ़कर 23.16 करोड़ रुपए हो गया है। FY23 में कंपनी को 4.73 करोड़ रुपए का मुनाफा हुआ था।
क्या काम करती है कंपनी?
फोकस लाइटिंग एंड फिक्स्चर्स लिमिटेड लाइट एमिटिंग डायोड (LED) लाइट्स और फिक्सचर्स बनाने और बेचने का काम करती है। कंपनी के सेगमेंट्स में ट्रेडिंग एक्टिविटी और मैन्युफैक्चरिंग एक्टिविटी शामिल हैं। कंपनी रिटेल इंडस्ट्री, ऑफिस एंड होम लाइटिंग, हॉस्पिटैलिटी लाइटिंग और इंफ्रास्ट्रक्चर प्रोजेक्ट्स के लिए लाइटिंग सर्विस भी प्रोवाइड करती है।
